CELEX: C2006/036/41
Language: sl
Date: 2006-02-11 00:00:00
Title: Zadeva C-411/05: Predlog za sprejem predhodne odločbe na podlagi sklepa Juzgado de lo Social No 33 z dne  14. novembra 2005  v zadevi Félix Palacios de la Villa proti Cortefiel Servicios SA, José María Sanz Corral in Martin Tebar Less

11.2.2006   
            
            
               SL
            
            
               Uradni list Evropske unije
            
            
               C 36/20
            
         Predlog za sprejem predhodne odločbe na podlagi sklepa Juzgado de lo Social No 33 z dne 14. novembra 2005 v zadevi Félix Palacios de la Villa proti Cortefiel Servicios SA, José María Sanz Corral in Martin Tebar Less
   (Zadeva C-411/05)
   (2006/C 36/41)
   Jezik postopka: španščina
   Juzgado de lo Social No 33 je s sklepom z dne 14. novembra 2005 v zadevi Félix Palacios de la Villa proti Cortefiel Servicios SA, José María Sanz Corral in Martin Tebar Less, ki ga je sodno tajništvo prejelo 22. novembra 2005, Sodišču Evropskih skupnosti predložil predlog za sprejem predhodne odločbe.
   Juzgado de lo Social No 33 predlaga Sodišču, naj odloči o naslednjih vprašanjih:
   Ali načelo enakega obravnavanja, ki prepoveduje vsako diskriminacijo na podlagi starosti, iz člena 13 ES in člena 2(1) Direktive 2000/78, (1) izključuje nacionalno pravo (še posebej prvi odstavek edine prehodne določbe zakona 14/2005 o klavzulah v kolektivnih pogodbah glede dosega normalne upokojitvene starosti), na podlagi katere so klavzule o obvezni upokojitvi, vključene v kolektivnih pogodbah, veljavne, ko taka klavzula določa kot edino zahtevo, da morajo delavci doseči normalno upokojitveno starost in morajo izpolniti pogoje iz zakonodaje o socialni varnosti Španije za pridobitev pokojnine znotraj njihove ureditve s prispevki?
   V primeru ko je odgovor na prvo vprašanje pritrdilen:
   Ali načelo enakega obravnavanja, ki prepoveduje vsako diskriminacijo na podlagi starosti, iz člena 13 ES in člena 2(1) Direktive 2000/78, nalaga temu sodišču, da kot nacionalno sodišče v tem primeru ne uporabi prvega odstavka edine prehodne določbe zgoraj navedenega zakona 14/2005?
   
      (1)  Direktiva Sveta 2000/78 z dne 27. novembra 2000 o splošnih okvirih enakega obravnavanja pri zaposlovanju in delu (UL 2000 L 303, str. 16).